### Beslutning

Økonomiudvalgets indstilling godkendt.

### Sagsfremstilling

## Resume og sagens baggrund

I henhold til budgetaftalen for 2023-2026 og uddybende bemærkninger i U31 er der et ønske om at kystsikre og asfaltere [adresse]. På investeringsoversigten for 2024 er der afsat et rådighedsbeløb på 5,16 mio. kr. til at udføre det samlede projekt. Imidlertid har forundersøgelser vist, at alene miljørådgivningen koster mellem 2 og 6 mio. kr., og at miljøkonsekvensrapporten tager op til to år at færdiggøre. Dermed kan projektet ikke gennemføres med de nuværende forudsætninger. Derfor skal det besluttes, om projektet fortsat skal gennemføres.

## Indstillinger

Direktøren indstiller,

1. at anlægsprojektet ikke gennemføres med de nuværende forudsætninger, og
2. at restrådighedsbeløbet tilføres kassebeholdningen.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

I henhold til budgetaftalen for 2023-2026 og uddybende bemærkninger i U31 er der et ønske om at få asfalteret den rekreative sti fra [adresse] til [adresse], så den kan bruges til at cykle på med almindelige cykler. Desuden er der ved indkørslen til [adresse] en lavning, der bevirker oversvømmelser ved stormflod. Her er der ønske om at få opsat en barriere til at beskytte mod oversvømmelserne.

På investeringsoversigten for 2024 er der afsat et rådighedsbeløb på 5,16 mio. kr. til både at kystsikre ved lavningen og asfaltere [adresse].

På Teknik- og Miljøudvalgets møde den 15. januar 2024 blev der frigivet en anlægsbevilling på 1 mio. kr. til forundersøgelser. Siden da har forundersøgelserne vist, at miljørådgivningen koster mellem 2 og 6 mio. kr., og at miljøkonsekvensrapporten kan tage op til to år at færdiggøre.

Etableringen af cykelstien, inklusive kystsikringstiltagene, forventes på baggrund af de indledende forundersøgelser samlet at ville koste mellem 15 og 20 mio. kr.

På den baggrund lægger administrationen op til, at projektet ikke gennemføres og at restrådighedsbeløbet tilføres kassebeholdningen.

## Økonomiske konsekvenser

På investeringsoversigten for 2024 er der afsat 5,16 mio. kr. til at kystsikre og asfaltere [adresse]. Til forundersøgelser er der anvendt cirka 0,16 mio. kr. Hvis det besluttes ikke at gennemføre projektet, vil der tilføres cirka 5 mio. kr. til kassebeholdningen.

[adresse] bemærkninger indarbejdet i sagen.

### Sagens forløb

13/06/2024 Teknik- og Miljøudvalget

1. Anbefales.

2. Udvalget anbefaler at de resterende midler anvendes til kystsikring af [adresse].

19/06/2024 Økonomiudvalget
Økonomiudvalget anbefaler Teknik- og Miljøudvalgets indstilling.